Capodopere online: 15 muzee din Italia și-au pus colecțiile integrale pe internet

15 muzee din Milano și-au digitalizat complet colecțiile de artă, iar acestea pot fi vizitate de doritori pe platforma Google Arts&Culture, transmite publicația LePetitJournal.

Printre muzeele digitalizate se numără Galeria de artă modernă, Castello Sforzesco, Casa memorială Boschi Di Stefano, Biblioteca Sormani, Muzeul Mudec, Muzeul de Istorie Naturală, Muzeul Novecento, Hangar Bicocca, Biblioteca Ambrosiana, Fabbrica del Vapore, Casa memorială Poldi Pezzoli.

Utilizatorii au acces la peste 80 de capodopere, 3000 de imagini create grație ”Art camera”, un aparat foto dezvoltat de Google Cultural, care permite generarea de imagini la rezoluție uriață.

Pentru a le putea vizita, accesați platforma Google Arts&Culture, selecționați orașul, artistul sau titlul operei dorite.

Foto: Castello Sforzesco / Site propriu